《王太史张比部同登翠微阁》
明代·王延陵

石磴千盘转，山楼百尺余。
窗虚云自入，春暖柳将舒。
玉斝浮金液，雕栏俯碧虚。
叨陪太史宴，辞赋愧璠玙。

作者简介：苏州府吴县人，字子永，号少溪。以荫授中书舍人。父鏊还山建屋，扁额书未当意，延陵方髫年，操管立就，诸名家皆叹不及。山水笔法俊逸，清润可观。晚年榜其室名“景空”，盖寄慕在禅宗。卒年七十九。